recursal/SuperWikiNEXT-32B huggingface dataset:
**Liz Greene** (født 4. september 1946 i Englewood i New Jersey) er en amerikansk-britisk astrolog, psykolog og forfatter. Hun har skrevet flere astrologibøker inspirert av C.G. Jungs psykologi og annen dybdepsykologi. 

Hun debuterte med *Saturn: A New Look at an Old Devil*, hvor hun gir en ny analyse av planeten Saturns rolle som ulykkesbringende. Greene mener at psykologi og astrologi i grunnen handler om det samme: menneskets psyke og dets utviklingsmuligheter. I boken *Relating: An Astrological Guide to Living with Others on a Small Planet* (1976) «tolkes horoskopets symboler ved hjelp av begreper som personlig og åndelig utvikling, alt i et jungiansk vokabular.»

Greene etablerte *Centre for Psychological Astrology* i 1983 sammen med Howard Sasportas. 
Hun tok en doktorgrad ved Universitetet i Bristol i 2010 med avhandlingen *The Kabbalah in British Occultism 1860-1940*. Hun er søster av forfatteren Richard Leigh.

Referanser
----------

1. ↑   Babelio, Babelio forfatter-ID 149446[Hentet fra Wikidata]
2. ↑   Internet Speculative Fiction Database, ISFDB forfatter-ID 5800, besøkt 9. oktober 2017[Hentet fra Wikidata]
3. ↑   www.businessweek.com[Hentet fra Wikidata]
4. ↑  Sitat fra Mehren & Skys innledning i antologien *New Age*, 2007. Utdrag fra *En astrologisk håndbok i å leve sammen på en liten planet* (1976) inngår i antologien.
5. ↑

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |
| Medaljeoversikt |
| --- |
| Konkurrerte for UngarnUngarn Ungarn |
| Fekting: |
| EM i fekting |
| Bronse | 2017 Tbilisi |  Sabel |
| Junior-VM i fekting |
| Gull | 2018 Verona |  Sabel U17 |
| Bronse | 2018 Verona |  Sabel U20 |
| Gull | 2017 Plovdiv |  Sabel U17 |
| Bronse | 2017 Plovdiv |  Sabel U20 |
| Bronse | 2016 Bourges |  Sabel U17 |
| Ungdoms-OL |
| Gull | 2018 Buenos Aires |  Sabel |
| Gull | 2018 Buenos Aires |  Lag mix |
| Junior-EM i fekting |
| Sølv | 2018 Dubai |  Sabel U20 |
| Bronse | 2018 Dubai |  Sabel U17 |
| Bronse | 2018 Dubai |  Sabel U20 lag |
| Sølv | 2017 Plovdiv |  Sabel U20 |
| Gull | 2017 Plovdiv |  Sabel U17 |

**Liza Pusztai** (født 11. mai 2001) er en ungarsk fekter, som konkurrerer i sabel. Hun vant fekting under Sommer-OL 2018 for ungdom, og fikk bronse under EM i fekting 2017.

Idrettskarriere
---------------

### 2016

Pusztai deltok i Junior-VM i fekting 2016, der hun kom på tredjeplass i sabel i kadettklassen (U17). Hun deltok også i juniorklassen (U20), der hun kom på 23.-plass.

### 2017

Hun deltok i Junior-EM i fekting 2017, og vant der kadettklassen. I juniorklassen kom hun på andreplass, etter at hun tapte finalen 12-15 mot Sofia Pozdniakova fra Russland. I Junior-VM i fekting 2017 Vant hun kadettklassen, og fikk bronse i juniorklassen. Hun deltok også i EM i fekting 2017 for senior, og fikk der delt bronse, sammen med Bianca Pascu fra Romania. I VM i fekting 2017 kom hun på 27.-plass.

### 2018

Hun fikk bronse i kadettklassen under Junior-EM i fekting 2018, og fikk sølv i juniorklassen, der hun tapte finalen mot Alina Mikhailova. Ungarn fikk her bronse i lagkonkurransen i juniorklassen. I april vant hun U17-klassen under Junior-VM i fekting 2018, og fikk bronse i U20-klassen. I EM i fekting 2018 kom hun på 11.-plass individuelt. Hun deltok også i VM i fekting 2018, og kom der på 21.-plass individuelt, og Ungarn kom på sjuendeplass i lagkonkurransen.

I Sommer-OL for ungdom 2018 vant hun sabel, etter at hun slo Natalia Botello Cervantes 15-9 i finalen. Hun deltok også på det sammensatte laget *Europa 1* som vant mix-lagkonkurransen.

### 2021

Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen.

Referanser
----------

1. ↑   fie.org[Hentet fra Wikidata]
2. 1 2 3  The-Sports.org - *Fencing - Liza Pusztai*, besøkt 10. oktober 2018.
3. ↑  Fencing Time - *European Junior Ch - Junior Women's Saber*, besøkt 10. oktober 2018.
4. ↑  Buenos Aires 2018 - *Results - Women's Sabre Individual Gold Medal Bout* Arkivert 10. oktober 2018 hos Wayback Machine. besøkt 10. oktober 2018.

Eksterne lenker
---------------

* (en) Liza Pusztai – Olympedia Rediger på Wikidata

* (en) Liza Pusztai – FIE Rediger på Wikidata

* (en) Liza Pusztai – TheSports.org Rediger på Wikidata
* (en) Buenos Aires 2018 - Liza Pusztai Arkivert 10. oktober 2018 hos Wayback Machine.
* (en) The-Sports.org - Liza Pusztai
**Veggfjellet** (nordsamisk: *Veakkovárri*) er en langstrakt ås som ligger mellom bygda Herjangen i Narvik og bukta Bogen i Evenes kommuner i Nordland. Åsen ligger langs vestsiden av fjorden Herjangen, og har et høyeste punkt på 542 meter over havet, hvor kommunegrensa mellom Narvik i nord og Evenes i sør går. På toppen har man utsikt til Ofotfjorden, Narvik, Ankenes og Rombaken.

I forbindelse med en grensejustering gjennomført den 1. januar 2001 ble størstedelen av grunnkretsen Veggen, med blant annet grenda Veggen og Veggen naturreservat, overført fra Narvik til Evenes kommune.

På toppen av veggfjellet ligger det en grillhytte som kan benyttes av alle.

Referanser
----------

1. ↑  Veggfjellet på Norgeskart.no fra Statens kartverk
2. ↑  «Veggfjellet». *www.lovest.no*. Arkivert fra originalen 14. april 2021. Besøkt 18. mai 2021.
3. ↑  Dahl, Rune. «Satte opp grillbu på Veggfjellet | I Narvik». Arkivert fra originalen 18. mai 2021. Besøkt 18. mai 2021.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
***Mitsjman Panin*** (originaltittel: *Мичман Панин*) er en sovjetisk film fra 1960, regissert av Mikhail Sjveitzer.

Handling
--------

Historien var basert på memoarene til en gammel bolsjevik ved navn Vasilij Panin. Det er mai 1912, og tretten politiske fanger skal stilles for retten ved en festning i Kronstadt. De blir snart dømt til døden ved hengning. Men en hemmelig bolsjevik-organisasjon bestemmer seg for å frigjøre de tretten fangene, i det fangene skal overføres til henrettelsesstedet.

Vasilij Panin (spilt av Vjatsjeslav Tikhonov) er en av dem som blir betrodd denne farlige oppgaven. Han ankommer snart med et militært fartøy ved navn Elizaveta, som skal reise til Frankrike neste morgen. Etter å ha gjennomført flukten reiser Elizaveta til Gâvres, Frankrike, hvor fangene planlegger å komme seg i land under dekke av at de er sjømenn som har fått innvilget permisjon.

Skuespillere
------------

* Vjatsjeslav Tikhonov som Vasilij Panin
* Nikolaj Sergejev som Nikolaj Vasiljevitsj Sergejev
* Nikita Podgornyj som Vedernikov
* Leonid Kuravljov som Pjotr Kamusjkin
* Ivan Pereverzev som Ivan Grigorjev

Referanser
----------

1. ↑   (på en) *Internet Movie Database*, IMDb-nummer tt0054083, Wikidata Q37312,
2. ↑  Коллеги и близкие простятся с актером Леонидом Куравлевым
3. ↑  МИЧМАН ПАНИН

Eksterne lenker
---------------

* (en) *Mitsjman Panin* på Internet Movie Database Rediger på Wikidata
Olympus Mons
**Olympus Mons** er en vulkan på planeten Mars, og det høyeste kjente fjellet i vårt solsystem. Fjellet har en høyde på 26 000 meter i forhold til slettene rundt. Dette er omtrent 3,21 ganger så høyt som Mount Everest er over havet. 

Giovanni Schiaparelli betraktet området der fjellet er og kalte det Nix Olympica, «Olympisk snø», med tanke på det greske fjellet Olympos. Siden har astronomer forandret navnet til Olympus Mons, som simpelthen betyr «fjellet Olympus».

Olympus Mons er en skjoldvulkan og er mye bredere enn det er høyt. Den dekker et område på størrelse med Arizona eller De britiske øyer. Grunnflaten er mer enn 500 km i diameter og omgitt av en 6000 m høy klippe. Enkelte astronomer forestiller seg at grunnflaten til Olympus er så stor, at hvis man gikk på fjellet hadde man nesten ikke kunnet merke det på grunn av at helningen i fjellet er så liten i forhold til Mars' overflate.

Man har tenkt seg at den ikke har hatt noe utbrudd på mange millioner år. Imidlertid har noen fotografier kunnet tyde på at noen lavastrømmer er ganske unge (anslått til 2 millioner år gamle). Noen astronomer tenker seg at det ikke kan utelukkes helt at det fortsatt finner sted noe vulkansk aktivitet.

Referanser
----------

1. ↑  Neil F. Comins (2012). *Discovering the Essential Universe*. W. H. Freeman. s. 148. ISBN 978-1-4292-5519-6.

Eksterne lenker
---------------

* (en) Olympus Mons – kategori av bilder, video eller lyd på Commons Rediger på Wikidata
* (en) Olympus Monsʼ oppslag i Gazetteer of Planetary Nomenclature Rediger på Wikidata

  

Portal: Astronomi

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN
 |
***Mary Moreland*** er en amerikansk stumfilm fra 1917, regissert av Frank Powell.

Handling
--------

Den velstående Wall Street-megleren Thomas Maughm bestemmer seg til slutt for å skille seg fra sin hensynsløse kone, som sløser bort pengene hans. Han begynner å diktere et brev om dette til stenografen sin, Mary Moreland. Men samtidig som han dikterer brevet, innser Maughm at han virkelig er forelsket i Mary.

Når Maughm forteller henne dette, innrømmer Mary at hun er forelsket i ham også. Paret planlegger å møtes i Boston senere den samme kvelden. Men før Mary skal reise dit, konfronterer Maughms kone henne, og hun forteller Mary at hun fremdeles elsker ektemannen sin. Mary forsøker derfor å overbevise Maughm om å gå tilbake til hans kone. Men det oppstår snart en rekke komplikasjoner.

Skuespillere
------------

* Marjorie Rambeau som Mary Moreland.
* Robert Elliott som Thomas Maughm.
* Jean La Motte som Mrs. Daisy Maughm.
* Augusta Burmeister som Mrs. Moreland.
* Fraser Tarbutt som Basil Romney.
* Edna Holland som Cicely Torrance.

Referanser
----------

1. ↑  MARY MORELAND

Eksterne lenker
---------------

* (en) *Mary Moreland* på Internet Movie Database Rediger på Wikidata

* (en) *Mary Moreland* på AllMovie Rediger på Wikidata

* (en) *Mary Moreland* på American Film Institute Rediger på Wikidata
**Sakari Lemmitty Pälsi** (født 9. juli 1882 i Loppi, død 22. april 1965 i Helsingfors) var en finsk forfatter, etnolog og arkeolog. 

Han ligger begravet ved Loppis gamle kirke.

Han var tjenestemann ved Nationalmuseet 1909-46, og leder for Arkeologiske kommisjonen 1938-46, professor i 1962. Han foretok studiereiser til Mongolia, Nordøst-Sibir, Canada og Balkan, og forsket spesielt på mesolittisk teknologi. Han drev en omfattende publikasjonsvirksomhet som omhandlet vitenskapelige funn, etnologiske essayer og reiseskildringer. Blant annet har barnefortellinger om «Fallesmannin Arvo» og «jag» fengslet publikum.

Helt fram til midten av 1950-tallet oppfattes funn av tauverk fra Antrea, sledemeier fra Heinola og isøks eller -hakken fra Kyrkslätt som de eldste redskaper nord for Finskebukten. De ble datert til overgangen mellom preboreal og boreal tid.

Bibliografi (utvalg)
--------------------

* *Mongolian matkalta* (1911)
* *Valitut teokset* (1954)
* *Puukko* (1955)
* *Sauna* (1960)

Referanser
----------

Eksterne lenker
---------------

* «Sakari Pälsi». *Biografiskt lexikon för Finland* **(svensk)**. Helsingfors: Svenska litteratursällskapet i Finland. 2008–2011. URN:NBN:fi:sls-5027-1416928957633.

Portaler: Arkeologi | Litteratur

|  |  |
| --- | --- |
| Oppslagsverk/autoritetsdata | Uppslagsverket Finland **·** Biografiskt lexikon för Finland **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
Sakai i Osakaprefekturet.
**Sakai** (堺市; *Sakai-shi*) er en by i prefekturet Osaka i Japan. Siden middelalderen har byen vært en av Japans viktigste og største havnebyer. Den er nå (2006) landets 14. mest folkerike by.

Historie
--------

Den nåværende by ble definert som by i 1889. Men den har fortidsminner fra 400-tallet, og gravhaugen Daisen Kofun, som antas å romme graven til keiser Nintoku, er verdens største i volum. Byen er nå kjent blant annet for sine kjøkkenkniver. 

I Muromachiperioden var Sakai en av Japans rikeste byer. Den ligger ved Osakabukten ved utløpet av Yamato-elven. Sakai ble styrt av sine kjøpmenn. Den berømte Zenbuddhistiske presten Ikkyu bodde her. I Sengoku-perioden ble byen besøkt av katolske prester, blant annet av Frans Xavier (1550). 

Etter europeernes komme ble Sakai et handelssenter for ildvåpen, og daimyoen Oda Nobunaga var en av de større kunder. Han forsøkte senere å ta makten i hele Japan, men blant annet Sakai motsatte seg det. Dermed brente han ned byen. Etter Nobunagas død kom en av hans menn, Toyotomi Hideyoshi, til makt. Sakai ble på nytt en velstående by i hans regjeringstid. 

Sen no Rikyu, kjent som den fremste mester innen den japanske te-seremonien, var opprinnelig kjøpmann i Sakai. Byen ble et av hovedsentrene for te-seremonien i Japan. 

Sakai forble et viktig handelssentrum i Edoperioden, men da var det bare innlandshandel som var tillatt av Tokugawaregjeringen (Bakufu (sakoku)- politikken). Da denne epoken tok slutt kom det igjen vestens folk til Sakai, men på grunn av kulturkollisjonen kom det til sammenstøt mellom borgere og franske sjøfolk fra skipet *Dupleix*. Noen franskmenn ble drept, og de ansvarlige japanere ble dømt til å begå selvmord ved seppuku. Denne hendelsen er blitt kjent som Sakai-hendelsen, (堺事件; *Sakai-jiken*).

Sakai ble sterkt skadet av bombing under annen verdenskrig.

Referanser
----------

1. ↑  Statistikk for Sakai

Eksterne lenker
---------------

* Sakai offisiell webside

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** TasteAtlas **·** Nationalencyklopedin **·** VIAF **·** GND **·** LCCN **·** NDL **·** NKC **·** CiNii **·** GeoNames **·** MusicBrainz
 |
***Paralobium*** er en slekt av små, vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander.

Utseende
--------

Små (ca. 2 millimeter), avlange biller, som oftest mattsvarte på farge. Kroppsformen er avlangt oval og litt flat. Oversiden er jevnt og noe åpent punktert. Beina er gulbrune, ganske spinkle.

Levevis
-------

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder.

Utbredelse
----------

Slekten er utbredt i Nord-Amerika (California).

Systematisk inndeling
---------------------

  

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien **mykborebiller**, Ernobiinae Pic, 1912
						* Slekten ***Paralobium*** Fall, 1905
							+ *Paralobium mundum* Fall, 1905

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.
2. ↑  Fall, 1905: Revision of Ptinidae of boreal America. *Transactions of the American Entomological Society*, xxxi 1905: pp. 97-295

Kilder
------

Eksterne lenker
---------------

* (en) *Paralobium* i Encyclopedia of Life Rediger på Wikidata

* (en) *Paralobium* i Global Biodiversity Information Facility Rediger på Wikidata

* (en) *Paralobium* hos ITIS Rediger på Wikidata

* *Paralobium* – detaljert informasjon på Wikispecies Rediger på Wikidata
**Hjalmar Dale** er kjent som Helge Ingstads læremester når Ingstad forsøkte pelsjegerlivet i Canada. Hjalmar Dale er født på industristedet Dalekvam i Hordaland. Dalekvam, også nevnt i kortformen Dale, ligger ca. 60 km fra Bergen langs Bergensbanen mot Voss. Hjalmar Dale brukte flere navn i løpet av sitt 73-årige liv. Han er født som Hjalmar Hundhammer, men tok både navnet Hjalmar Nelsson og Nelsson Hamar i sin tid i USA/Canada.

Hjalmar Dale er en av Norges mange usynlige og glemte helter, og kommer i skyggen av for eksempel Helge Ingstad som uttrykte sine opplevelser i bokform, og ble berømt og en stor inspirasjonskilde gjennom sine litterære beskrivelser av sine opplevelser. Ingstad hadde for eksempel fire år som pelsjeger, mens Hjalmar Dale drev med dette hele livet.

Hjalmar ble født i 1894 og hadde sin oppvekst på Dale. Han bodde nærmere bestemt på Skytterplassen, som er en del av Dale-samfunnet som består av flere mindre lokalområder. Han ble rammet av poliomyelitt som var en av den tidens svøper. Sykdommen var invalidiserende, og Hjalmar ble lam i bena. Men med trening og stort pågangsmot lærte han å gå igjen. Han var et av ni barn, der flere eldre søsken utvandret til USA. Selv slo han følge med en eldre søster og tok reisen over Atlanterhavet i 1913.

Han tilbrakte den første tiden som gårdsarbeider i USA, men etter ett år satte han kursen nordover. Han tok land i Canada og begynte på prosessen med å skaffe seg egen gård, men dette ble avsluttet og jorden solgt. Han livnærte seg først som gårdsarbeider, jernbanearbeider og soldat frem til rundt 1919. Han dro nordover til Northwest Territories der han startet sin lange arbeidsdag som pelsjeger og gullgraver. I 1926 traff han Helge Ingstad som kom til Canada som «greenhorn». Hjalmar Dale var da på vei tilbake til Norge for å besøke slekt, og de avtalte å jakte sammen fra året etter, da Dale skulle være tilbake i Canada. Samarbeidet mellom Dale og Ingstad startet i 1927 og de tilbrakte ett år sammen som pelsjegere. Dette er beskrevet i Ingstads bok *Pelsjegerliv*.

Hjalmar Dale ble trukket mot de uoppdagete delene av området han holdt seg i, og levde som fangstmann og gullgraver frem til 1947. Fra 1947 til 1959 arbeidet han som oljearbeider og da pensjonerte han seg. Han levde videre som eneboer i villmarken frem til han døde i ensomhet høsten 1967. Han ble funnet vinteren 1968 og ligger gravlagt ved McKenzie River i Canada, nærmere bestemt Norman Wells.

Litteratur
----------

* Randulf Valle, *Hjalmar Dale - den glemte eventyrer*, Cappelen Damm, Oslo 2014 ISBN 9788202420307

  


|  |  |
| --- | --- |
| Oppslagsverk/autoritetsdata | VIAF **·** LCCN
 |
**Esther Tellermann** er en fransk poet født 26. juni 1947 i Paris.

Bakgrunn
--------

Esther Tellermann er født og oppvokst i Paris. Hun er høyskoleutdannet og har kompetanse som førsteamanuensis i litteratur. Etter å ha undervist i videregående skole, har hun nå stilling som psykoanalytiker. Etter hennes første tekst *L’Innommable* om Samuel Beckett, i tidsskriftet *L’Innommable* i 1976, jobbet hun i en rekke magasiner inkludert *Banana Split*, *Po&sie*, *Ralentir travaux*, *Moriturus*, *Le Nouveau Recueil*, *L’Etrangère*, *Rehauts ou Le Préau des collines*. Hun er medlem av redaksjonsrådet i tidsskriftet for psykoanalyse *La Célibataire*.

Virke som forfatter
-------------------

Hennes første diktsamling, *Première apparition avec épaisseur*, ga henne en pris fra det franske akademiet i 1986. Den er utgitt av Flammarion, som også de følgende – ni bøker til dags dato, den siste, *Contre l'épisode* publisert i 2011. Foruten diktsamlingene, kom hun i 2004 med en poetisk fortellende prosa *Une odeur humaine* som er utgitt av Farrago / Léo Scheer. Esther Tellermanns arbeider opptrer i mange antologier, inkludert *l’Anthologie de la poésie française* fra det attende til det tjuende århundre utgitt i 2000 av Bibliothèque de la Pléiade. Tre dikt fra *Guerre Extrème* er brukt i sangsyklusen med samme navn av den norske komponisten Harald Sæther.

Bibliografi
-----------

* *Première apparition avec épaisseur*, Flammarion, 1986, red. 2007
* *Trois plans inhumains*, Flammarion, 1989
* *Distance de fuite*, Flammarion, 1993
* *Pangéia* , Flammarion, 1996
* *Guerre extrême*, Flammarion, 1999
* *Encre plus rouge*, Flammarion, 2003.
* *Une odeur humaine*, Farrago/Léo Scheer, 2004
* *Terre exacte*, Flammarion, 2007
* *Contre l'épisode*, Flammarion, 2011

Referanser
----------

1. ↑  ; *Autorités BnF*; besøksdato: 10. oktober 2015.
2. ↑  «Qui est Esther Tellermann? (fransk)». Arkivert fra originalen 23. september 2015. Besøkt 14. august 2014.
3. ↑  «Esther Tellermann:» (PDF). (pdf; lest 14. aug. 2014)

Eksterne lenker
---------------

* Verksliste på Harald Sæthers hjemmeside

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Esther Maria Bjørneboe** (født 31. oktober 1971 i Bjarkøy i Troms) er en norsk billedkunstner og tegner.

Bjørneboe er datter av presten og kunstneren Bjørn Bjørneboe, og kunstneren Marit Aabel Bjørneboe. Hun er utdannet ved Kunstskolen i Rogaland og Institutt for Farge ved Statens håndverks- og kunstindustriskole i Oslo, der hun gikk ut 1996. 

Esther Maria Bjørneboe arbeider både som kunstmaler og som rettstegner og illustratør, blant annet for NRK TV og avisene *Dagbladet*, *Dagens Næringsliv*, *Aftenposten* og *Klassekampen*. Hun har mottatt en rekke stipend, deriblant Lorck Schive Kunstpris, og er innkjøpt av flere kommuner og fylkeskommuner, private samlere og bedriftssamlinger. Hun har også gjennomført utsmykkingsoppdrag for Oslo kommune og KORO. 

Til grunnlovsjubileet 2014 utga Norges Bank to minnemynter utformet av Esther Maria Bjørneboe.

Referanser
----------

1. ↑   Artists of the World Online, AKL Online kunstner-ID 42282560[Hentet fra Wikidata]
2. ↑  Norges Banks pressemleding om minnemyntene 2014 Arkivert 6. mars 2014 hos Wayback Machine.

Eksterne lenker
---------------

* Esther Maria Bjørneboes hjemmeside

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** KulturNav
 |
Monument til minne om Niños Héroes i Guadalajara
Monumento a los Niños Héroes i Chapultepec i Mexico by
**Niños Héroes** (spansk for «helteguttene») var seks meksikanske tenåringssoldater. De døde mens de forsvarte landet ved Chapultepec-slottet i Mexico by mot et angrep fra USA 13. september 1847 under slaget ved Chapultepec, som fant sted under den meksikansk-amerikanske krigen. De har vært en viktig del av Mexicos nasjonsbygging og folkklore. Moderne historikere er i tvil om historien faktisk er sann. Niños Héroes hedres med en nasjonal fridag 13. september hvert år.

Chapultepec er et slott med festningsmurer ved Mexico by, i 1847 huset det militærakademiet som trente offiserer for den mexicanske hæren. Når den amerikanske hæren nærmet seg var kadettene med på forsvaret av slottet. Det var bare de yngste kadettene som var igjen på slottet (resten var i krigen andre steder) og flesteparten av de mexicanske styrkene på slottet var dårlig trente vernepliktige. Totalt hadde mexicanerne 892 mann på slottet. Som følge tap tidligere i krigen var de underbemannet, det ideelle hadde vært rundt 2000 mann for å forsvare det. De sterkt undertallige forsvarerne kjempet mot general Winfield Scotts tropper i omtrent to timer før general Bravo beordret tilbaketrekning. Ifølge legenden skal de seks kadettene nektet å trekke seg tilbake og heller kjempet til døden. Historien forteller at den siste av de seks, Juan Escutia, hoppet fra Chapultepec slott innpakket i det meksikanske flagget for å forhindre at flagget ble tatt av fienden.

Det er en rekke monumenter til ære for dem rundt om i landet, deriblant Monumento a los Niños Héroes ved selve Chapultepec-slottet.

De seks helteguttene var:

* Juan de la Barrera (19 år)
* Juan Escutia (15–19 år) (fødselsår uklart)
* Francisco Márquez (13 år)
* Agustín Melgar (15–19 år) (fødselsår uklart)
* Fernando Montes de Oca (15–19 år) (fødselsår uklart)
* Vicente Suárez (14 år)

Eksterne lenker
---------------

* (en) Niños Héroes – kategori av bilder, video eller lyd på Commons Rediger på Wikidata
* Los Niños Héroes – utdrag fra David McCulloughs roman *Truman* (en)
Dette diagrammet sammenstiller budsjett sammenlignet med forbruk i en organisasjon.
Eksempel på radardiagram. Grafikk fra NASA hvor ulike egenskaper ved et teknisk system visualiseres. De mest gunstige egenskapene vises nærmest sentrum, jo lenger unna sentrum jo mindre gunstig.
**Radardiagram** er et metode for å formidle statistiske data med flere variabler i et sirkulært todimensjonalt diagram. Radardiagramer kan vise tre eller flere (oftest) kvantitative variabler vist som akser som alle med samme startpunkt. Radardiagram brukes ofte til å vise måneds- eller sesongbasert statistikk, men aksenes plassering overfor hverandre kan også betydning. 

Diagramtypen har navn etter likheten med hvordan radarskjermer viser signaler fra radarstasjonen. 

Visualiseringsteknikken ble først brukt av Georg von Mayr i 1877.

Litteratur
----------

* Jan Erik Kristiansen Visualisering av statistikk fra tabell til diagram SSB 2002

Referanser
----------

1. ↑  Mayr, Georg von (1877) (på tysk), *Die Gesetzmäßigkeit im Gesellschaftsleben*, Munich: Oldenbourg,  , p.78. Linien-Diagramme im Kreise: Line charts in circles.
2. ↑  Michael Friendly (2008). "Milestones in the history of thematic cartography, statistical graphics, and data visualization" Arkivert 26. september 2018 hos Wayback Machine..
***Pomacea diffusa*** er en eplesnegl-art som er populær i akvaristikken fordi den i motsetning til de fleste andre eplesnegler ikke har en kraftig nok radula til å ete levende planter.

Den er nært beslektet med den sjeldnere *Pomacea bridgesii* som er kjent fra Rio Grande og noen få andre steder, og ikke utbredt i akvaristikken.
*Pomacea diffusa* ble tidligere regnet som en underart av denne, og gikk under navnet *Pomacea bridgesii diffusa*, mens *Pomacea bridgesii* var kjent som *Pomacea bridgesii bridgesii*. Gen-analyser har imidlertid vist at det er snakk om to forskjellige arter.

*Pomacea diffusa* finnes i hele Amazonas.

*Pomacea diffusa* er med sitt 40-50 mm brede og 45-64 mm høye skall, mye mindre enn *Pomacea bridgesii* som har 65 mm eller høyere skall.
*Pomacea diffusa* har også mørkere farge på skallet.

Morfologi
---------

Skallet til disse sneglene har fem eller seks vindinger, vinkelen mellom vindingene er nesten 90°. Åpningen er stor og oval. Spissen på skallet er høy og skarp.

Fargen varierer fra gult, grønt til brunt, med eller uten mørke spiralbånd. Det finnes mange fargevariasjoner.

Akvaristikk
-----------

På grunn av fremavlede mutasjoner har også hvite og blå varianter dukket opp de siste årene. 
Man får blant annet tak i blå, brunstripede, gule, hvite, rødstripede og svarte, varianter som alle er avlet frem i fangenskap.
Den gule varianten er velkjent i akvariehandelen. Denne ble avlet fram i Florida, og har deretter spredt seg innen akvaristikken. 

*Pomacea diffusa* foretrekker en temperatur mellom 24 og 32 °C, en hardhet på 10-25 dGH og en pH på 7,0 til 9,0.
Den lever opptil fire år, avhengig av bl.a. vanntemperatur.

Eksterne lenker
---------------

* (en) *Pomacea diffusa* – oversikt og omtale av artene i WORMS-databasen Rediger på Wikidata

* (en) *Pomacea diffusa* i Global Biodiversity Information Facility Rediger på Wikidata

* (en) *Pomacea diffusa* hos NCBI Rediger på Wikidata

* (en) *Kategori:Pomacea diffusa* – bilder, video eller lyd på Wikimedia Commons Rediger på Wikidata

* (en) *Pomacea diffusa* – galleri av bilder, video eller lyd på Wikimedia Commons Rediger på Wikidata

* *Pomacea diffusa* – detaljert informasjon på Wikispecies Rediger på Wikidata
***AF1*** (forkortelse for «Alle for en») er en norsk dramaserie på seks episoder for ungdom som ble sendt på NRK1 og NRK Super høsten 2008. Den omhandler en danse- og rapgruppe ved samme navn, bestående av fire ungdommer på 12–13 år.

Serien hadde premiere på NRK1 og NRK Super den 16. november 2008 kl. 18.30. På NRK Super ble premieren fulgt av musikkvideoer, «Danseskolen» og episode 2 fra kl. 19.00. Serien ble kåret til årets nyskapning under Gullruten 2009.

Handling
--------

I serien følger vi Lisa på 12 år, et stortalent innen klassisk ballett. Med Lisa i hovedrollen er klassen hennes invitert til å holde forestilling på Den Norske Opera. Lisa selv er derimot rastløs, og begynner å bli lei alle reglene i balletten. Under et besøk til den lokale ungdomsklubben blir hun tilskuer til en hiphop-battle, og fascineres av den frie og ville dansen fra gruppa AF1-Alle For En. Lisa prøver å bli med i AF1, men oppdager raskt at hiphop ikke bare er fritt og enkelt som hun først trodde. I sin søken etter aksept fra AF1 bryter hun til slutt med balletten, og hele forestillingen i operaen står i fare.

I rollene
---------

* Kjell: Porfirio Gutierrez
* Lisa : Cecilie Nilsson Laursen
* Faiza: Kamilla Tell Aronsen
* Nabil: Redwan Mohamed
* Mira : Julie Maria Dahl
* Tariq: Asher Yaseen Naseem
* Hac : Noah Løchting Williams
* Kine : Sofia Skjønneberg
* Mathias: Jack Leonard Holldorff
* Stig : Christian Greger Strøm
* Sama D : Sam Eghtedari
* Ty : Michelle Kjærnes
* L.A. : Lukas Anker
* Ratib: Cliff Solberg

Eksterne lenker
---------------

* (en) *AF1* på Internet Movie Database Rediger på Wikidata

* (en) *AF1* på The Movie Database – TV Rediger på Wikidata
Sulkyer, Øst-Europa
Fra Simoca, 'sulkyhovedstaden' i Argentina.
Veddeløp
**Sulky** er en lettvekts tohjult kjerre eller vogn som trekkes av en hest og brukes til trening eller veddeløp (trav). Ordet *sulky* kommer fra 1700-tallet engelsk og viser til at vognen kun har plass til en person.

Enkelte større hunder har også blitt påspent mindre kjerrer. De kalles ikke sulky i Norge.

Mens veddeløpssulkyen er konstruert for bare å være sterk nok til å gjennomføre løpene uten overflødig vekt, er treningssulkyen utstyrt med skvettskjerm, er ofte bred nok til to personer, og har slepekrok slik at en kan henge noe tungt, som et bildekk bak for å øke treningseffekten.

Mer forseggjorte sulkykonstruksjoner fantes som stastriller eller karjoler.

Referanser
----------

1. ↑  *sulky (n.)*, besøkt 21. november 2021

Eksterne lenker
---------------

* (en) Sulkies – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**USS «Triumph» (AM-323)** var en Auk-klasse minesveiper anskaffet av United States Navy for den farlige oppgaven å fjerne miner fra vannminefelt som var lagt for å hindre skipspasseringer.

Skipets kjøl ble strekt som HMS «Espoir» (BAM-23) for Royal Navy den 27. oktober 1942 i Seattle i Washington, av Associated Shipbuilding Corp.; og ble tatt over av United States Navy sent i 1942 eller tidlig 1943; døpt om til *USS Triumph* og gitt hull classification symbol AM-323 den 23. januar 1943; sjøsatt den 25. februar 1943; og satt i tjeneste den 3. februar 1944 med Lt. Comdr. Carl R. Cunningham, Jr. USNR kommanderende.

Andre verdenskrig i Stillehavet
-------------------------------

Etter utrustning i Seattle i Washington, og sjøopplæring langs Californiakysten, sto «Triumph» ut av San Francisco den 1. mai som en enhet i en eskorte av en konvoi på vei til Oahu. Hun ankom i Pearl Harbor på den 10. og etter en fem dagers opphold der, sluttet hun seg til beskyttelsen til en konvoi på vei til for Marshalløyene. Hun kom inn i lagunen ved Majuro 25. mai, to dager senere, dro hun tilbake til Hawaii med 24 passasjerer ombord, og nådde Pearl Harbor den 2. juni. Hun seilte ut igjen sent i måneden for å eskortere en konvoi til Marshalløyene igjen. Hun kom tilbake til Pearl Harbor den 16. juli og forberedte seg på sin første utplassering i kampsonen.

Den 12. august sto «Triumph» ut fra Peral Harbor sammen med en konvoi som opprinnelig skulle til Salomonøyene. Minesveiperen ankom Florida-øyene nær Guadalcanal den 24. august og utførte minesveipingstrening ved Russell-øyene som forberedelser for invasjonen av Palau. Den 8. september forlot hun Guadalcanal sammen med «Task Group (TG) 32.4», transportbeskyttelsen for invasjonsstyrken på vei til Palau-øyene. Triumph ankom Kossol passasjen i grålysningen den 15. september og startet minesveiping av den prospektive ankerplassen der.

Norsk historie
--------------

Sent i 1959 ble det bestemt å overføre henne til Norge som en del av Military Assistance Program. Den 27. januar 1961 ble hun overført til den kongelige norske marine. Hun ble fjernet fra Naval Vessel Register den 1. mars 1961. Hun tjenestegjorde i Norge som KNM «Brage» inntil 1978.

Kilder
------

* USS *Triumph* (AM-323, MSF-323 & MMC-3), 1944-1961
**Vuollerim** (lulesamisk: *Vuolleriebme*) er et tettsted i Jokkmokk kommune i Norrbottens län i landskapet Lappland i Sverige. I 2010 hadde tettstedet 732 innbyggere.

Stedet ligger ved samløpet mellom Lilla og Stora Luleälven. To mil nord for Vuollerim ligger det store myrområdet Vuoskunáhpe.

Historie
--------

Ved utgravninger har man funnet levninger av en steinalderbosetning som er datert til cirka 4000 f. Kr.

Vuollerim ble grunnlagt i 1756 som ei jordbruksbygd. Vattenfalls utbygging av Porsi kraftverk i 1956-61 førte til stor innflytting til stedet, og jordbruket var etter dette ikke lenger den viktigste næringsveien.

Næringsliv
----------

De viktigste næringsveiene er skogbruket og vannkraften, ettersom Vuollerim, foruten Porsi vannkraftverk, også er hjemsted for driftkontoret for store deler av de øvrige kraftverkene i Luleälven. Vattenfall er den største arbeidsgiveren med flest ansatte, og mange lokale foretak er underleverandører til Vattenfall.

Fotogalleri
-----------

* Spåtrummans tecken av Runo Lette utanför Vattenfalls kontor*Spåtrummans tecken* av Runo Lette utanför Vattenfalls kontor
* Skulptur i Vuollerims centrumSkulptur i Vuollerims centrum
* Highland HotellHighland Hotell
* Det arkeologiska museet Vuollerim 6000 Natur och KulturDet arkeologiska museet Vuollerim 6000 Natur och Kultur
* Bagarstugan vid Vuollerims hembygdsgårdBagarstugan vid Vuollerims hembygdsgård
* Vägbron över Luleälven vid VuollerimVägbron över Luleälven vid Vuollerim

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 20. april 2016.

  


| * v
* d
* r
Jokkmokk kommune i Norrbottens län i Sverige |
| --- |
|  | Jokkmokk **·** Porjus **·** Vuollerim |  |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** GeoNames
 |
Vultee V-1 fra 1936 utstilt ved Virginia Aviation Museum.
**Vultee Aircraft Corporation** var en amerikansk flyprodusent som ble grunnlagt i 1939, men som hadde begrenset suksess før det ble slått sammen med Consolidated Aircraft Corporation i 1943. Det nye selskapets navn ble *Consolidated Vultee Aircraft Corporation*, eller Convair.

Historie
--------

Gerard «Jerry» Freebairn Vultee (1900–1938) og Vance Breese (1904–1973) startet *Airplane Development Corporation* tidlig i 1932 etter at American Airlines viste stor interesse for deres passasjerfly Vultee V-1. Kort tid etter kjøpte Errett Lobban Cord alle 500 aksjer i selskapet, og dermed ble Airplane Development Corporation et Cord-selskap. I mellomtiden hadde Vultee og Breese forbedret V-1 for å møte American Airlines' behov og skapt et åtteseters V-1A. American Arilines kjøpte elleve eksemplarer av V-1A, men flyet var ikke lenger aktuelt, da en-motors passasjerfly ikke lenger ble betraktet som sikre, da tomotors passasjerfly som Douglas DC-2 og Douglas DC-3 ble fortrukket da de var kommet på markedet. Vultee endret V-1 til Vultee V-11, som var et angrepsfly for United States Army Air Corps, men fikk få bestillinger på dette. Jerry Vultee døde da hans fly forulykket i snøstorm nær Sedona, Arizona.

Produserte fly
--------------

* Vultee A-31 Vengeance
* Vultee XA-41
* Vultee BT-13 Valiant
* Vultee XP-54
* Vultee P-66 Vanguard
* Vultee XP-68 Tornado
* Vultee V-1
* Vultee V-11

Referanser
----------

1. ↑  "Vultee." *centennialofflight.net,* 2003.

Eksterne lenker
---------------

* (en) Vultee aircraft – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Wahlenbergfjorden på kartet over SvalbardWahlenbergfjordenWahlenbergfjordenWahlenbergfjorden på kartet over Svalbard
**Wahlenbergfjorden** er en fjord på sørvestsiden av Nordaustlandet på Svalbard, mellom Gustav V Land (Vestfonna) og Gustav Adolf Land (Sørfonna). Wahlenbergfjorden munner ut i Hinlopenstretet som ligger mellom Nordaustlandet og Spitsbergen. Den er oppkalt etter den svenske botanikaren Göran Wahlenberg.

Wahlenbergfjord er på sørvestsiden av Nordaustlandet
Fjorden er 58 kilometer lang, og dermed den lengste fjorden på Nordaustøandet og den femte lengste fjorden på Svalbard. På sørsida av fjorden går fjordarmen Palanderbukta sørvestover.

Fjorden inngår i Nordaust-Svalbard naturreservat.

Referanser
----------

1. ↑  Nordsiden av fjorden er 58 kilometer lang, mens sørsiden er 46 kilometer. Lengden blir derfor også noen steder oppfitt til 46

Eksterne lenker
---------------

* Wahlenbergfjorden *Stadnamn i norske polarområde*, Norsk polarinstitutt


|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
***Youth*** er en amerikansk stumfilm fra 1917, regissert av Romaine Fielding.

Handling
--------

Etter å ha fullført sin utdannelse og begynt som sivilingeniør, begynner Bryan Goodwin, et liv fylt med fest, alkohol og dovenskap. Faren hans, James Goodwin, er bekymret for retningen sønnens liv har tatt. Han sender derfor Bryan til Tennessee, for å hjelpe til med byggingen av en ny demning.

Bryan møter snart Jean Elliott, en aristokratisk ung doktor og søsteren til sjefsingeniør Henry Elliott. Jeans forakt for Bryans late tilværelse ansporer endelig Bryan til å forandre seg. Dermed vinner han endelig både farens respekt, og Jeans kjærlighet.

Skuespillere
------------

* Carlyle Blackwell som Bryan Goodwin
* June Elvidge som Jean Elliott
* Johnny Hines som Kamura
* George Cowl som Henry Elliott
* Muriel Ostriche som Grace Van Seer
* Robert Broderick som James Goodwin
* Victor Kennard som Murray Bronson
* Henrietta Simpson som Mrs. Van Seer
* Henry West som Dougherty
* Julanne Johnston

Referanser
----------

1. ↑  YOUTH

Eksterne lenker
---------------

* (en) *Youth* på Internet Movie Database Rediger på Wikidata

* (en) *Youth* på Silent Era Rediger på Wikidata
**«You'd Be Surprised»** er en amerikansk sang skrevet av Irving Berlin i 1919.

Første vers introduserer den sky mannen Johnny og kvinnen Mary, som finner ham som en utrolig elsker, skjønt tydeligvis har ingen andre gjort det. Hun forklarer hans appell i første refreng. I andre vers har Marys ros av Johnny ført til at han nå er meget populær hos damene. Sangen etterlater ethvert spørsmål om Marys status ubesvart.

Den ble spilt inn av en rekke artister, inkludert Billy Murray. Fem år senere spilte Murray inn en lignende sang, «Charley, My Boy», som inneholdt en instrumental referanse til «You'd Be Surprised». Olga San Juan har også fremført sangen i filmen *Blue Skies* fra 1946. Marilyn Monroe spilte inn en versjon av sangen med en alternativ tekst i 1954.

Norsk versjon
-------------

Kari Iveland har skrevet en norsk tekst. Den norske tittelen er «Kan under skje?» 

### Innspilling

Andrea Bræin Hovig. Utgitt på CD-platen *Hjertetvinner* (Kirkelig Kulturverksted FXCD 262 ) i 2003.

Eksterne lenker
---------------

* Opptak av Billy Murray
**Dmitrij Viktorovitsj Vasiljev** (russisk Дмитрий Викторович Васильев, født 26. desember 1979 i Ufa) er en russisk skihopper.

Vasiljev ledet normalbakkerennet under vinter-OL 2006 i Torino etter første omgang, men endte på 10.-plass. Hans beste plassering i verdenscupen er 2.-plass, dette resultatet har han prestert tre ganger (Garmisch-Partenkirchen i hoppuka 2001, Lillehammer/Lysgårdsbakken i mars 2009 og Kuusamo i desember 2012. I tillegg til disse tre andreplassene har Vasiljev seks tredjeplasser i fra verdenscupen. Dermed har han vært på pallen 9 ganger totalt.

Vasiljevs beste sluttplassering i verdenscupen var i 2008/09-sesongen da han kom på en 5.-plass totalt med 845 poeng.

Hans to beste plasseringer i Ski-VM var i Sapporo hvor han endte på 7.-plass i stor bakke. Den samme plasseringen fikk han i Liberec, dette var også i stor bakke.

Vasiljev ble tatt for doping og diskvalifisert vinteren 2001 etter at han ble nummer to i hoppukerennet i Garmisch-Partenkirchen; han testet positivt på furosemid. Han ble utestengt i to år fram til 4. januar 2003. Som følge av utestengelsen gikk Vasiljev glipp av Vinter-OL i Salt Lake City i 2002.

I 2010 ble Vasiljev skadet i kneet under trening før et verdenscuprenn i Kulm, dermed gikk han glipp av nok et OL, denne gang Vancouver.
15. februar 2015 hoppet Vasiljev 254 meter under kvalifiseringen til skiflygingsrennet i Vikersund, men greide ikke å stå på dette, som ville vært ny verdensrekord.

Dmitrij Vasiljev i Holmenkollen 2012

Sammenlagtplasseringer i verdenscupen
-------------------------------------

| Sesong | Plassering | Poeng |
| --- | --- | --- |
| 1999/00 | 42. | 067 |
| 2000/01 | 33. | 129 |
| 2002/03 | 53. | 032 |
| 2003/04 | 59. | 016 |
| 2004/05 | 29. | 163 |
| 2005/06 | 22. | 237 |
| 2006/07 | 11. | 523 |
| 2007/08 | 18. | 288 |
| 2008/09 | 05. | 845 |
| 2009/10 | 28. | 151 |
| 2010/11 | 75. | 003 |
| 2011/12 | 39. | 084 |
| 2012/13 | 22. | 372 |
| 2013/14 | 40. | 115 |
| 2014/15 | 34. | 145 |
| 2016/17 | 58. | 015 |

Referanser
----------

Eksterne lenker
---------------

* (en) Dmitrij Vasiljev – Olympedia Rediger på Wikidata

* (en) Dmitrij Vasiljev – Sports-Reference (OL-resultater – arkivert) Rediger på Wikidata

* (en) Dmitrij Vasiljev – FIS (skihopping) Rediger på Wikidata

* (pl) Dmitrij Vasiljev – skijumping.pl Rediger på Wikidata
* CBS Sports:Vassiliev banned two years for doping
| Medaljeoversikt |
| --- |
| Konkurrerte for Russlands flagg Russland |
| Friidrett: |
| Friidrett EM i friidrett |
| Bronse | Barcelona 2010 |  Maraton |

**Dmitrij Olegovitsj Safronov** (russisk: Дмитрий Олегович Сафронов; født 8. oktober 1981 i Moskva) er en russisk langdistanseløper, som spesialiserer seg på maraton.

Karriere
--------

Han gjorde sitt første maratonløp i 2008, da han løp San Antonio Marathon i Texas, og endte på tredjeplass med tiden 2.15,58. Han vant sin første maratonløp i oktober året etter, i hans andre maraton, med vinnertiden på 2.11,51 i Podgorica Marathon. Dette var kun ti sekunder unna Petko Stefanovs mangeårige løyperekord.

Han startet 2010-sesongen med Daegu Marathon, der han løp på 2.12,55, som holdt til sjetteplass. Til tross for sin manglende erfaring på så lange løp havnet Safronov på tredjeplass i maraton under EM i friidrett 2010 i Barcelona. Sveitsiske Viktor Röthlin vant EM-gull.

Eksterne lenker
---------------

* (en) Dmitrij Safronov – Olympedia Rediger på Wikidata

* (en) Dmitrij Safronov – Sports-Reference (OL-resultater – arkivert) Rediger på Wikidata

* (en) Dmitrij Safronov – World Athletics Rediger på Wikidata

* (en) Dmitrij Safronov – Track and Field Statistics Rediger på Wikidata
* European Athletics - *Dmitriy Safronov*
**Dmitrij Fjodorovitsj Trepov** (russisk: Дмитрий Фёдорович Трепов, født 2. desemberjul./ 14. desember 1855greg. død 2. septemberjul./ 15. september 1906greg.) var en russisk general.

Liv og virke
------------

Han var sønn av generalen Fjodor Fjodorovitsj Trepov og Vera Lukasevitsj.

En av hans brødre var Aleksandr Trepov, som var statsminister i keiserdømmet Russland fra 23. november 1916 til 9. januar 1917. En annen bror var Fjodor Fjodorovitsj Trepov d.y. og en tredje bror var Vladimir Fjodorovitsj Trepov. Også Fjodor d.y. og Vladimir hadde fremstående stillinger i statsapparatet mens Nikolai II satt som keiser i Russland.

Trepov var sønn av politimester Fjodor Trepov i St. Petersburg som i 1878 ble utsatt for Vera Zasulitsjs attentat. Han ble utdannet ved Pasjekorpset.

Han deltok under Josif Gurko i den russisk-tyrkiske krig i 1877 og ble i 1896 utnevnt til politimester i Moskva, der han ble svært upopulær på grunn av sitt strenge og vilkårlige stil.[]

I 1905 ble Trepov utnevnt til øverstkommanderende i den russisk-japanske krig, men avslo dette.[] Han ble da generalguvernør i St. Petersburg med ekstraordinære fullmakter og til innenriksministerens adjoint.[] Under gatekampene Den blodige søndagen ble han beryktet for sin hensynsløshet.[] Samme år ble han utsatt han for et attentat, som i stedet dødelig såret general Sergej Kozlov. 

Kort deretter døde han plutselig. Mistankene om selvmord ble bilagt ved obduksjonen.

Referanser
----------

1. ↑  «DEATH OF GEN. TREPOFF, MOST HATED RUSSIAN; Marked for Assassination, He Is Said to Have Died Naturally. A MERCILESS REACTIONARY Son of a Foundling, He Became the Strength of the Czar, and Practical Dictator of Russia. DEATH OF GEN. TREPOFF, MOST HATED OF RUSSIANS». *The New York Times*. 16. september 1906. ISSN 0362-4331. Besøkt 11. april 2017.

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF
 |
| Medaljeoversikt |
| --- |
| Konkurrerte for Russland Russlands flagg |
| Orientering |
|  Seiere sammenlagt i Verdenscupen: 0 |
| Verdenscupseiere, enkeltløp: 1
(2 pallplasserninger) |
| Verdensmesterskap |
| Gull | 2010 Norges flagg Trondheim |  Stafett |
| Gull | 2013 Finlands flagg Vuokatti |  Stafett |
| Sølv | 2008 Tsjekkias flagg Olomouc |  Stafett |
| Sølv | 2009 Ungarns flagg Miskolc |  Stafett |
| World Games |
| Sølv | 2009 Republikken Kina (Taiwan)s flagg Kaohsiung |  Mellom |
| Gull | 2009 Republikken Kina (Taiwan)s flagg Kaohsiung |  Stafett |
| Europamesterskap |
| Gull | 2008 Latvias flagg Ventspils |  Lang |
| Gull | 2008 Latvias flagg Ventspils |  Stafett |
| Junior-VM |
| Gull | 2003 Estlands flagg Põlva |  Lang |
| Gull | 2003 Estlands flagg Põlva |  Stafett |

**Dmitrij Aleksandrovitsj Tsvetkov** (russisk: Дмитрий Александрович Цветков; født 10. september 1983 i Leningrad) er en russisk orienteringsløper. Hubmann er juniorverdensmester, verdensmester og europamester i orientering. Han har vist seg spesielt sterk på langdistanse og til å løpe stafett og det er på disse distansene han har sine største meritter.

Karriere
--------

I sitt siste juniorår ble Tsvetkov dobbel juniorverdensmester i estiske Põlva i 2003. Han vant langdistansen og som en del av det russiske laget gikk han til topps i stafetten. Det tok noen år før Tsvetkov markerte seg for alvor i seniorklassen. I 2008 løsnet det imidlertid skikkelig. Under verdensmesterskapet i latviske Ventspils gjentok russeren sin egen bedrift fra Junior-VM fem år tidligere. Han tok gull på favorittdistansene langdistanse og stafett. Han fikk også med seg sølv i VM stafett og en tredjeplass i et verdenscuplup i Sälen dette året. Året etter, i 2009, ble det nok et sølv på russerne. I 2010 ble det gull på stafett under VM i Trondheim. Dobbel sprintverdensmester Andrey Khramov løp en god første etappe, før Tsvetkov fulgte opp og sendte Valentin Novikov ut i tet på den tredje og siste etappen. Han kunne løpe alene i mål og Tsvetkov kunne feire sitt første VM-gull. Tsvetkov var ankermann da Russland gjentok bedriften i finske Vuokatti tre år senere. Med seg på laget hadde han brødrene Novikov, Leonid og Valentin som henholdsvis løp første og andre etappe. Dette er den foreløpig siste medaljen Tsvetkov har vunnet i internasjonale mesterskap.

Eksterne lenker
---------------

* (en) Dmitrij Tsvetkov – World of O Rediger på Wikidata